पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। देश की अग्रणी यात्री वाहन निर्माता कंपनी महिंद्रा एंड महिंद्रा की नई कॉम्पेक्ट कार वेरिटो वाईब की प्राइस राजधानी में 5.75 लाख रुपए से शुरू होगी। कंपनी ने आज यहां होटल कोर्टयार्ड बाय मेरियट में इस वाहन की औपचारिक लांचिंग की। इस अवसर कंपनी के वरिष्ठ महाप्रबंधक (विपणन, पश्चिमी क्षेत्र) जेकब वर्गीस ने कहा कि यह देश के बाजारों में उतारी गई पहली वास्तविक कांपेक्ट कार है। इसके जरिए कंपनी ने हाई वॉल्यूम वाले कार सेगमेंट में प्रवेश किया है।
यह खासतौर पर 25 से 35 वर्ष की आयु वर्ग वाले युवाओं को ध्यान में रखकर बनाई गई है। कंपनी मांग के आधार पर इसे देश के चुनिंदा डीलर्स के यहां ही उपलब्ध कराने जा रही है। इसके तीन वेरिएंट डी2, डी4 और डी6 हैं। वेरिटो वाइब सिर्फ डीजल चलित होगी। इसका बेस मॉडल की प्राइस भोपाल में 5.75 लाख रुपए (एक्स शो रूम प्राइस) होगी, जबकि फूली लोडेड टॉप एंड डी6 मॉडल की प्राइस 6.63 लाख रुपए (एक्स शो रूम भोपाल) होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn